പാഠം 13
അത്ഭുതങ്ങൾ പ്രവർത്തിക്കുന്ന യേശു
അധ്യാപക മാർഗ്ഗദർശി  ·  സുവാർത്ത സൺഡേ സ്കൂൾ പാഠങ്ങൾ

യേശു അടുത്തുവന്ന് അവരോടു പറഞ്ഞു: “സ്വർഗ്ഗത്തിലും ഭൂമിയിലും സകല അധികാരവും എനിക്കു ലഭിച്ചിരിക്കുന്നു.”



പാഠ പദ്ധതി
ആമുഖം
നിങ്ങളുടെ പട്ടണത്തിലോ നഗരത്തിലോ നമ്മുടെമേൽ ശക്തിയോ അധികാരമോ ഉള്ള ആളുകൾ ആരൊക്കെയെന്ന് കുട്ടികളോടു ചോദിക്കുക.
ഗവർണർ, പോലീസ്, നഗരസഭ, അധ്യാപകർ, മാതാപിതാക്കൾ തുടങ്ങിയ ഉത്തരങ്ങൾ ലഭിച്ചേക്കാം.
പാഠത്തിലെ പ്രധാന ആശയങ്ങൾ
1.	യേശു ആരാണ്? നിങ്ങളുടെ ആമുഖത്തിൽനിന്ന് ഈ ചോദ്യത്തിലേക്കു നേരിട്ടു വരാൻ ശ്രമിക്കുക. ഒരു വലിയ മനുഷ്യൻ, ഒരു പ്രവാചകൻ, ഒരു ഗുരു, മശീഹ, ദൈവപുത്രൻ എന്നിങ്ങനെ വ്യത്യസ്ത ഉത്തരങ്ങൾ ലഭിച്ചേക്കാം. ഈ ആഴ്ച ദൈവമായ യേശുവിനെക്കുറിച്ചുള്ള 3 കഥകൾ നമുക്കുണ്ട്; ദൈവം എങ്ങനെയുള്ളവനെന്നു കാണിക്കാനാണ് അവൻ ലോകത്തിൽ വന്നത്. ഭൂമിയിൽ അവന്റെ പേരുകളിൽ ഒന്ന് ദൈവപുത്രൻ എന്നാണ്. യേശുവിനു ദൈവത്തിന്റെ ശക്തിയുണ്ട്. അവനു ഏറ്റവും അത്ഭുതകരമായ കാര്യങ്ങൾ ചെയ്യാൻ കഴിയും. യേശു ദൈവമായതിനാൽ അവന്റെ ശക്തി മറ്റാരുടേതിനെക്കാളും വലുതാണ്.
2.	അന്ധനായ ബർത്തിമായിയുടെ കഥ മർക്കൊസ് എഴുതിയതുപോലെ പറയുക. കഥ അറിയാൻ പല തവണ വായിക്കുക. അന്ധനു കാഴ്ച നല്കാൻ യേശുവിനു ശക്തിയുണ്ട്.
3.	ഒരു ദിവസം യായീറൊസ് എന്ന ഒരു പ്രമുഖൻ തന്റെ വീട്ടിലേക്കു വരാൻ യേശുവിനോട് അപേക്ഷിച്ചു. അവന്റെ മകൾ രോഗിയായിരുന്നു. പലരും ആദ്യം യേശുവിനെ കാണാൻ ആഗ്രഹിച്ചു. യേശുവിനു താമസമുണ്ടായി. പെൺകുട്ടി മരിച്ചുപോയി എന്ന് ദൂതന്മാർ വന്നു പറഞ്ഞു. മർക്കൊസ് 5:36-42-ലെ കഥ പറയുക. യേശുവിനു മരണത്തിന്മേൽ ശക്തിയുണ്ട്. ചിത്രം 15 കാണിക്കുക.
4.	മീൻപിടുത്തക്കാരായ യേശുവിന്റെ സുഹൃത്തുക്കൾ ഒരു വള്ളത്തിൽ കടലിലായിരുന്നു. മർക്കൊസ് 6:45-51-ലെ കഥ പറയുക. യേശു വെള്ളത്തിനു മീതെ നടന്നു, കൊടുങ്കാറ്റിനെ ശമിപ്പിച്ചു. യേശുവിനു ഭൂമിയുടെമേലും ജീവന്റെയും മരണത്തിന്റെയുംമേലും ശക്തിയുണ്ട്. അവൻ ദൈവമാണ്.
അവലോകനം
യേശുവിന്റെ അത്ഭുതങ്ങൾ അവൻ ദൈവപുത്രനാണെന്നും രോഗം, മരണം, പ്രകൃതി എന്നിങ്ങനെ എല്ലാറ്റിന്മേലും അധികാരമുള്ളവനാണെന്നും തെളിയിക്കുന്നുവെന്ന് ഊന്നിക്കൊണ്ട് പാഠം ചുരുക്കമായി ആവർത്തിക്കുക.
മനഃപാഠ വാക്യം പഠിപ്പിക്കുക
പാഠത്തോടുള്ള നമ്മുടെ പ്രതികരണം
തങ്ങൾക്കു ഭയമുള്ള എന്തെങ്കിലും കാര്യത്തെക്കുറിച്ചു ചിന്തിക്കാൻ കുട്ടികളോടു പറയുക. ആരോഗ്യകേന്ദ്രത്തിൽ പോകുന്നത്, ഇരുട്ടുള്ള വീട്ടിലേക്ക് ഒറ്റയ്ക്കു നടക്കുന്നത് തുടങ്ങിയ ചില നിർദ്ദേശങ്ങൾ അധ്യാപകനു നല്കാം.
ദൈവത്തിന്റെ രക്ഷിക്കുന്ന, കാക്കുന്ന ശക്തിയിൽ ആശ്രയിക്കാൻ കുട്ടികളെ വെല്ലുവിളിക്കുക. സർവ്വശക്തനായ ദൈവം അവർ ഭയപ്പെടുമ്പോൾ അവരോടുകൂടെയുണ്ട്, അവനു അവരുടെ ഭയം നീക്കാൻ കഴിയും.

